钦定古今图书集成/明伦汇编/闺媛典/第224卷 > 吴周莫妻梁氏
## 钦定古今图书集成/明伦汇编/闺媛典/第224卷 > 吴周莫妻梁氏

按《恩平县志》：梁氏，吴周莫妻。年二十，生一子。越岁，莫
病且革，谓梁曰：“吾累汝，然有子，汝能守，吾瞑目。即不
然，亦当俟其立，无以贫故弃去。”梁曰：“诺。”夫亡，子稍长，
病风，如愚母说，使归宁，欲嫁之，不听，谓曰：“若岂慕麦
氏名耶？奈何忍饥守愚子？”梁泣曰：“子诚愚，亦梁氏骨
肉，舍之不可，夫言在耳，忍背之耶？且麦氏犹能以无
子守，吾有子而改志，何哉？”遂艴然归。母再招，不复往
矣。年八十卒。